تورک هاوا یول‌لاری آرتیق 10 ایلدیر کی، کانادانین تورونتو شهرینه اوچوش‌لار حیاتا کئچیریر.
بو موناسیبتله Mississauga Convention Center -ده تدبیر تشکیل اولونوب.
تدبیرده تورک هاوا یول‌لاری-نین امریکا قاره سی اوزره صدر معاوینی مصطفی دوغان، تورونتوداکی بیزنسمنلر و دیپلوماتیک کورپوسون نماینده‌لری ایشتیراک ائدیبلر.
تدبیرده آچیلیش نطقی ایله چیخیش ائدن مصطفی دوغان تورک هاوا یول‌لاری‌نین 10 ایل بوندان اوول کانادانین تورونتو شهرینه اوچوش لارین آچیلدیغینی بیلدیریب.
تورکیه-نین تورونتوداکی باش کونسولو اردنیز شن ده تورک هاوا یول‌لاری‌نین میللی هاوا یولو شیرکتی اولدوغونو وورغولاییب.
"تورک هاوا یول‌لاری تورونتونو دونیایا باغلاییر. تورک هاوا یول لاری تورونتودان و مونترال-دان حیاتا کئچیردیگی اوچوش‌لارلا مشتری لرینی سئودیک لری ایله قوووشدورور. آرزو ائدیریک کی، تورونتو ومونترال‌دان حیاتا کئچیریلن اوچوش‌لارین سایی ایکی دفعه آرتسین. ونکوور-ایستانبول سفری‌نین ده ان قیسا زاماندا حیاتا کئچیریلجگینه اومیدوارام. بونو بورادا یاشایان 100 میندن چوخ سویداشیمیز دا آرزولاییر"،-دئیه اردنیز شن بیلدیریب.
تدبیرده 10 نفره تورکیه سفر ائتمه ایمکانی وئرن بیلطلر ده هدیه اولونوب. تدبیر چرچیوسینده همچنین تورک هاوا یول لارینین آدیندان فوتوشکیل چکن مشهور فوتوقراف‌لارین فوتوشکیللری ده نوماییش اولونوب.
